MPlayer - Movie Player for LINUX (C) 2000-2002 Arpad Gereoffy (A'rpi/ESP-team)
http://www.mplayerhq.hu
[ Angol ] [ Magyar ] [ Német ] [ Francia ] [ Lengyel ] [ Olasz ]

Tartalomjegyzék

- 0. Hogyan olvasd ezt a dokumentációt
- 1. Bevezetés

- 1.1 Röviden
- 1.2 Történelem
- 1.3 Installálás / Tippek
- 1.4 És a grafikus felület?
- 1.5 Feliratok és OSD
- 1.6 RTC

- 2. Funkciók

- 2.1 Támogatott formátumok

- 2.1.1 Video

- 2.1.1.1 MPG, VOB, DAT file-ok
- 2.1.1.2 AVI file-ok
- 2.1.1.3 ASF/WMV file-ok
- 2.1.1.4 QT/MOV file-ok
- 2.1.1.5 VIVO file-ok
- 2.1.1.6 FLI file-ok
- 2.1.1.7 RealMedia file-ok
- 2.1.1.8 NuppelVideo file-ok
- 2.1.1.9 yuv4mpeg file-ok
- 2.1.1.10 FILM file-ok
- 2.1.1.11 RoQ file-ok
- 2.1.1.12 OGG file-ok

- 2.1.2 Audio

- 2.1.2.1 MP3 file-ok
- 2.1.2.2 WAV file-ok
- 2.1.2.3 OGG file-ok (Vorbis)
- 2.1.2.4 WMA/ASF file-ok
- 2.1.2.5 MP4 file-ok

- 2.2 Támogatott codec-ek

- 2.2.1 Video

- 2.2.1.1 DivX4/DivX5
- 2.2.1.2 ffmpeg DivX/libavcodec
- 2.2.1.3 XAnim codec-ek
- 2.2.1.4 VIVO
- 2.2.1.5 MPEG1/2
- 2.2.1.6 MS Video1
- 2.2.1.7 Cinepak CVID
- 2.2.1.8 RealVideo
- 2.2.1.9 XViD
- 2.2.1.10 Sorenson

- 2.2.2 Audio

- 2.2.2.1 Szoftveres AC3 dekódolás
- 2.2.2.2 Hardveres AC3 dekódolás
- 2.2.2.3 libmad támogatás
- 2.2.2.4 VIVO audio
- 2.2.2.5 RealAudio

- 2.2.3 Hogyan használj ismeretlen Win32 codec-et

- 2.2.3.1 VFW
- 2.2.3.2 DirectShow

- 2.3 Kimeneti eszközök

- 2.3.1 Video

- 2.3.1.1 MTRR
- 2.3.1.2 Xv

- 2.3.1.2.1 3dfx kártyák
- 2.3.1.2.2 S3 kártyák
- 2.3.1.2.3 nVidia kártyák
- 2.3.1.2.4 ATI kártyák
- 2.3.1.2.5 NeoMagic kártyák
- 2.3.1.2.6 Trident kártyák

- 2.3.1.3 DGA

- 2.3.1.3.1 Előszó
- 2.3.1.3.2 Mi az a DGA
- 2.3.1.3.3 DGA támogatás telepítése MPlayer-be
- 2.3.1.3.4 Felbontásváltás
- 2.3.1.3.5 DGA és MPlayer
- 2.3.1.3.6 A DGA driver képességei
- 2.3.1.3.7 Sebesség
- 2.3.1.3.8 Ismert hibák
- 2.3.1.3.9 Beépítendő dolgok
- 2.3.1.3.A Néhány modeline
- 2.3.1.3.B Hibabejelentés

- 2.3.1.4 SDL
- 2.3.1.5 SVGAlib
- 2.3.1.6 Framebuffer kimenet (FBdev)
- 2.3.1.7 Matrox framebuffer (mga_vid)
- 2.3.1.8 SiS 6326 framebuffer (sis_vid)
- 2.3.1.9 3dfx YUV támogatás (tdfxfb)
- 2.3.1.10 OpenGL kimenet
- 2.3.1.11 AAlib - szöveges módú megjelenítés
- 2.3.1.12 VESA - megjelenítés a VESA BIOS segítségével
- 2.3.1.13 X11
- 2.3.1.15 Vidix
- 2.3.1.16 Zr (néhány MJPEG dekóder kártyához)
- 2.3.1.17 DVB (untrans)
- 2.3.1.18 DXR3 (untrans)
- 2.3.1.A TV kimenet

- 2.3.1.A.1 Matrox G400
- 2.3.1.A.2 ATI
- 2.3.1.A.3 Voodoo 3/Banshee

- 2.3.2 Hangkártyák, audio kimenetek

- 2.3.2.1 Ajánlott beállítások különféle hangkártyákhoz
- 2.3.2.2 Audio pluginek

- 2.3.2.2.1 Up/Downsampling
- 2.3.2.2.2 Térhatású hangok dekódolása
- 2.3.2.2.3 Sample formátum konvertáló
- 2.3.2.2.4 Delay
- 2.3.2.2.5 Szoftveres hangerőszabályzás
- 2.3.2.2.6 Extrastereo
- 2.3.2.2.7 Volume Normalizer
- 2.3.2.2.8 Surround

- 2.4 MEncoder - Az MPlayer-en alapuló enkóder

- 2.4.1 Bevezető
- 2.4.2 Fordítás
- 2.4.3 Funkciók

- 2.4.3 Áttekintés
- 2.4.3.1 2 vagy 3 menetes DivX4 enkódolása
- 2.4.3.2 Átméretezés
- 2.4.3.3 Stream másolása
- 2.4.3.4 Hibás index-ű AVI-k rendbehozása
- 2.4.3.5 Enkódolás a libavcodec codec-ekkel
- 2.4.3.6 Enkódolás több bemeneti file-ból (JPEG, PNG)
- 2.4.3.7 DVD feliratok VOBsub formátumúvá alakítása

- 2.4.4 Opciók

- 2.5 TV bemenet

- 2.5.1 Áttekintés
- 2.5.2 Fordítás
- 2.5.3 Opciók
- 2.5.4 Irányítás billentyűzetről
- 2.5.5 Példák

- 2.6 Video filterek

- 2.6.1 Áttekintés
- 2.6.2 Használat
- 2.6.3 Crop
- 2.6.4 Expand
- 2.6.5 Fame/Lavc
- 2.6.6 Flip
- 2.6.7 Format
- 2.6.8 Postprocess
- 2.6.9 RGB2BGR
- 2.6.10 Rotate
- 2.6.11 Scale
- 2.6.12 YUY2
- 2.6.13 Mirror
- 2.6.14 DVBscale
- 2.6.15 Cropdetect
- 2.6.16 Rectangle

- 3. Használat

- 3.1 Parancssor
- 3.2 Irányítás

- 3.2.1 Alapértelmezett irányítás
- 3.2.2 Irányítás konfigurálása

- 3.2.2.1 Billentyűk nevei
- 3.2.2.2 Parancsok

- 3.2.3 Irányítás LIRC-cel(Linux Infrared Remote Control)
- 3.2.4 Slave mód

- 3.3 Lejátszás hálózatról, vagy pipe-on keresztül

- 4. CD/DVD fejezet

- 4.1 CD meghajtók
- 4.2 DVD lejátszás
- 4.3 VCD lejátszás

- 5. FAQ fejezet

- 5.1 Fordítás
- 5.2 Általános kérdések
- 5.3 File lejátszással kapcsolatos problémák
- 5.4 Video/audio meghajtókkal kapcsolatos problémák
- 5.5 DVD lejátszás
- 5.6 Feature kérések
- 5.7 Enkódolás

- 6. Különféle operációs rendszerek

- 6.1 Debian csomagolás
- 6.2 FreeBSD
- 6.3 Solaris
- 6.4 StrongARM
- 6.5 SGI/Irix
- 6.6 QNX
- 6.7 OpenBSD
- 6.8 Cygwin

- A fuggelék - Készítők

- A/2 függelék - Maintainerek

- B függelék - Levelezési listák
- C függelék - Hogyan jelents be hibát

- C/2 függelék - Hogyan küldj patch-et

- D függelék - Ismert hibák
- X függelék - Hogyan Legyél Világhírű SkinKészítő 5 Perc Alatt!

A fejlesztők sirámai

- 1. GCC 2.96
- 2. NVidia
3. Joe Barr

0. Hogyan olvasd ezt a dokumentációt

Ha ez az első találkozásod az MPlayer-rel, olvass el mindent innentől egészen az Installálás fejezet végéig, közben kövesd a linkeket. Ha van kérdésed, keress rá a tartalomjegyzékben, olvasd el a FAQ-t, vagy greppelj a file-okban.

Ezen dokumentáció legfőbb szabálya: ha nincs dokumentálva, nem létezik. Ha nincs leírva pl hogy tudsz a TV-ről hangot enkódolni, biztos lehetsz benne hogy nem tudsz. Egészséges mennyiségű kombinációs készség viszont jól jön. Sok szerencsét. Szükséged lesz rá :)

1. Bevezetés

1.1. Röviden

Az MPlayer egy LINUXON működő videolejátszó (fut sok más Unix-on és akár nem-x86 processzorokon is. Lásd a 6-os fejezetet). Le tudja játszani a legtöbb MPEG, VOB, AVI, OGG, VIVO, ASF/WMV, QT/MOV, FLI, RM, NuppelVideo, yuv4mpeg, FILM, RoQ file-t, és ezekhez felsorakoztat jónéhány natív, XAnim, RealPlayer, és Win32 codecet. Nézhetsz vele VideoCD-t, SVCD-t, DVD-t, 3ivx-et, RealMedia-t, és DivX-et is (és ezekhez egyáltalán nincs szüksége az avifile csomagra). Az MPlayer másik óriási tulajdonsága a megjelenítési módok széles választéka. Működik X11, Xv, DGA, OpenGL, SVGAlib, fbdev, aalib, DirectFb, sőt SDL-lel vagy GGI-vel is (beleértve ezáltal az SDL/GGI drivereit is), és néhány alacsonyszintű kártyaspecifikus driver (Matrox/3dfx/Radeon, Mach64, Permedia3) is használható! Legtöbbjük támogat szoftveres vagy hardveres skálázást, így a teljesképernyős mód is elérhető. Az MPlayer támogat továbbá hardveres MPEG kártyákkal történő dekódolást/megjelenítést, így például a DVB és DXR3/Hollywood+ kártyákon! És még nem is szóltam a szép, élsímított, árnyékolt feliratozásról (10 támogatott típus!), ami támogat európai/ISO 8859-1,2 (magyar, angol, cseh, stb), cirill és koreai fontokat, valamint OSD-t!

Az MPlayer GPL v2 licensz alá tartozik.

A lejátszó sziklaszilárdan játszik le hibás MPEG file-okat (hasznos néhány VCD-nél), és lejátszik minden olyan hibás AVI-t, amit a csodás windows media player nem. Még az index chunk nélküli AVI-k is lejátszhatók, sőt az indexet ideiglenesen fel is lehet építeni az -idx opcióval (vagy véglegesen a MEncoder-rel), így tekerni is lehet bennük! Amint az látszik, a stabilitás és a minőség a legfontosabbak, és a sebesség is számít.

1.2. Történelem

Egy éve kezdődött... Nagyon sok lejátszót kipróbáltam Linux alatt (mtv,xmps,dvdview,livid/oms, VideoLAN,xine,xanim,avifile,xmmp), de mindnek ugyanazok a problémái. Többnyire a különleges file-okkal, vagy a hang/kép szinkronnal. Legtöbbjük képtelen mind MPEG1, MPEG2 ÉS AVI (DivX) lejátszásra. Sokuknak gondjuk van a képminőséggel, vagy a sebességgel is. Elhatároztam, hogy (át)írok egyet...

- mpg12play v0.1-v0.3: Szept 22-25, 2000
  Az első próbálkozás, fél óra alatt összegányolva! A libmpeg3-at hasznaltam a www.heroinewarrior.com-ról egészen a 0.3-as verzióig, de minőségi és sebességi problémák voltak vele.
- mpg12play v0.5-v0.87: Szept 28-Okt 20, 2000
  Az MPEG codec helyére a DVDview-et (Dirk Farin) tettem, nagyszerű dolog volt, de lassú, és C++-ban készült (utálom a C++-t!!!)
- mpg12play v0.9-v0.95pre5: Okt 21-Nov 2, 2000
  Az MPEG codec itt az Aaron Holtzman és Michel Lespinasse készítette libmpeg2 (mpeg2dec). Nagyon jó, optimalizált, gyors C kód, tökéletes képminőség és 100%-os megfelelés a szabványnak.
- MPlayer v0.3-v0.9: Nov 18-Dec 4, 2000
  Egyvelege két programnak: mpg12play v0.95pre6 és az új, egyszerű AVI lejátszómnak ('avip'), ami az avifile Win32 DLL loaderén alapul.
- MPlayer v0.10: Jan 1, 2001
  Az MPEG és AVI lejátszó egyetlen programban!
- MPlayer v0.11pre sorozat:
  Néhány új fejlesztővel gyarapodtunk, és innentől az mplayer project csapatmunkán alapul! ASF támogatás hozzáadása, és OpenDivX (lásd www.projectmayo.com) en/dekódolás.
- MPlayer v0.17a "The IdegCounter" Ápr 27, 2001
  A 0.11pre sorozat végső verziója, 4 hónapnyi kőkemény fejlesztés után! Próbáld ki és ess ámulatba! Ezernyi új dolog... és persze a régi kód feljavítva, bugok eltávolítva stb.
- MPlayer 0.18 "The BugCounter" Jul 9, 2001
  2 hónap telt el a 0.17 óta, és itt az újabb release... Teljes ASF támogatás, még több subtitle formátum, libao (mint libvo, csak ez audio-ra), és még stabilabb, mint eddig! KÖTELEZŐ !
- MPlayer 0.50 "The Faszom(C)ounter" Okt 8, 2001
  Hmm. Újra release. Néhány tonna új feature, béta verziójú GUI, hibajavítások, új vo és ao meghajtók, Linuxon kívül sok más támogatott rendszer, nyílt forráskódú DivX kodek, és még rengeteg más. Próbáld ki!
- MPlayer 0.60 "The RTFMCounter" Jan 3, 2002
  MOV/VIVO/RM/FLI/NUV formátumok támogatása, natív CRAM, Cinepak, ADPCM codec-ek, XAnim bináris codec-einek támogatása; DVD feliratok támogatása, a MEncoder első verziója, grabbelés TV-ről, cache, liba52, rengeteg fix.
- MPlayer 0.90 "???" Aug? ??, 2002

1.3. Installálás

Ez a fejezet arra szolgál hogy segítsen véghezvinni az MPlayer fordítását és konfigurálását. Nem könnyű, de nem is szükségszerűen nehéz. Ha a leírtaktól eltérő viselkedést tapasztalsz, nézd át a dokumentációt és bizonyos hogy megtalálod a választ. A linkek azért vannak hogy alaposan elolvasd ahova mutatnak. Időigényes lesz, de megéri.

Újabb keletű rendszer ajánlott. Linuxon a 2.4.x-es számú kernelek ajánlottak.

SZÜKSÉGES CSOMAGOK

A következő (és leírt verziójú) csomagokra lesz szükséged ha nem akarsz problémákba ütközni:

- binutils - 2.11.x ajánlott. Ez a program felelős az MMX/3DNow!/stb utasításokért, ezért igen fontos.
- gcc - 2.95.3-tól 2.95.4 verziók ajánlottak. SOHA ne használj 2.96-ot vagy 3.x.x-et !!! Hibás kódot generálnak. Ha úgy döntesz hogy 2.96 helyett mást használsz, NE a 3.0 mellett dönts, csak azért mert újabb! Sok tekintetben bugosabb is mint a 2.96. Ígyhát ha váltani akarsz, marad a 2.95.x (2.95-ös libstdc++ is szükséges!), vagy maradj a 2.96-nál (ebben az esetben viszont készülj fel a hibákra a futás közben). Ha mégis 3.x-et akarsz használni akkor használd a legújabbat (a 3.1 működik), tekintve hogy az előző verzióknak mindnek volt valami bugja. Ne használj RedHat-tól származó gcc 3.x-et, mert hibásak (a 3.0.4-RH reprodukálhatóan belső hibával áll le GUI fordításnál). A 2.96 "érdekességeiről" itt vagy a FAQ-ban találsz infot.
- XFree86 - mindig a legújabb (4.2.0) ajánlott. Normális esetben ez mindenképpen szükséges, tekintve hogy az újabb videokártyákban jelenlevő hardveres YUV gyorsítás csak a 4.0.2-es verzió óta elérhető, a benne levő XVideo kiterjesztés révén (Xv-ként is fogok majd hivatkozni rá). Részletes információ.
  Bizonyosodj meg róla hogy fennvan a devel csomagja is !
  Néhány kártyához az MPlayer különleges meghajtókat tartalmaz amik XFree86 nélkül is hardveresen gyorsított lejátszást tesznek lehetővé. Listát lásd lejjebb.
- make - mindig a legújabb ajánlott (legalább 3.79.x). Bár általában erre nem kell figyelj.
- SDL - nem kötelező, de néhány esetben segíthet (például ha az audio lejátszásba furcsa hangok keverednek, vagy ha az xv meghajtóval történő lejátszás során furcsa a lejátszás képe). Ajánlott mindig a legújabbat használni.
- libjpeg - opciónális (M)JPEG dekóder. Az -mf opció és néhány QT file használja. Hasznos mind az MPlayerhez, mind a MEncoderhez, ha JPEG file-okkal is akarsz dolgozni.
- libpng - opcionális (M)PNG dekóder. Kell a GUI-hoz is. Hasznos mind az MPlayerhez, mind a MEncoderhez.
- libogg - opcionális, szükséges az OGG fileformátum lejátszásához.
- libvorbis - opcionális, szükséges az OGG Vorbis formátumú audio lejátszásához.

CODECEK

- libavcodec : ha ezt a DivX3/DivX4/DivX5/MP42-t (is) dekódolni tudó codecet akarod használni, tekintsd meg a 2.2.1.2-es fejezetet még fordítás előtt.
  - szükséged lesz erre a codecre ha DivX/DivX4/DivX5/MP42 filmeket akarsz nem-x86 gépen lejátszani
  - RealVideo 1.0/VIVO/MJPEG/h263 és még sok más codec, mind lejátszáshoz, mind enkódoláshoz!
  - ezzel a codec-kel értheted el a DivX/DivX4/DivX5 filmek leggyorsabb dekódolását (még az eredeti DivX4-nél is gyorsabb) !
- Win32 codecek : ha az MPlayer-t x86-os gépen fogod használni, valószínűleg használni akarod őket. Töltsd le és tömörítsd ki a w32codecs.zip-et az /usr/lib/win32 könyvtárba MIELŐTT még az MPlayer-t lefordítanád, különben nem lesz Win32 támogatás befordítva.
  Megj.: az avifile project hasonló csomagot használ, de különbözik a miénktől, ígyhát ezt használd! A mi csomagunk egyébként használható az avifile-vel.
  - Ha valamilyen hardveres tömörítő eszközzel, digitális kamerával (pl. DV, ATI VCR, MJPEG) felvett filmeket is le akarsz játszani, akkor muszáj ezeket feltenned.
  - WMV vagy régi ASF (MP42) filmek lejátszásához is szükséges
- DivX4/DivX5 : erről a codecről a 2.2.1.1-es fejezetben található információ. Ha nem áll szándékodban enkódolni akkor ez a codec eléggé szükségtelen, tekintve hogy a libavcodec (lásd fent) sokkal gyorsabb nála.
  A DivX4 tulajdonságai :
  - 1 vagy 2 menetes enkódolás lehetősége a MEncoder-rel
  - gyorsabban játszik le DivX3 filmeket mint a Win32-es DLL-ek, de lassabban mint a libavcodec !
  - A codec maga zárt forráskódú, és egyelőre csak x86-os gépeken futtatható.
- XViD : A DivX4Linux nyílt forráskódú alternatívája.
  - 1 vagy 2 menetes enkódolás a MEncoderrel
  - nyílt forráskód, így nem csak x86 gépeken lehet használni
  - körülbelül kétszer gyorsabban enkódol mint a DivX4 - és nagyjából azon a minőségen
- Az XAnim codecek használhatóak a régebbi codec-ű (mint pl Indeo 3/4/5), valamint 3ivx filmek lejátszására (teljes képernyő, hardveres YUV támogatás). Főleg hogy mivel több platformon hozzáférhetők, ez az egyetlen lehetőség Indeo (stb) filmek lejátszására nem-x86-os gépeken (mármint az Xanim használatán kívűl persze;). Viszont például a Cinepak filmekhez ajánlott az MPlayer saját codec-ét használni !
- Ogg Vorbis codec-kel tömörített hangot tartalmazó file-okhoz szükséges egy megfelelően felinstallált `libvorbis`, akár deb/rpm-ből, akár forrásból.

VIDEOKÁRTYÁK

Itt kétféle videokártyát különböztetünk meg. Az egyik fajta (az újabbak) rendelkezik hardveres YUV gyorsítással és nagyítással, a másik pedig nem.

YUV kártyák

Kevés CPU idő felhasználásával tudják megjeleníteni vagy nagyítani a képet. Itt a nagyítás ugyanannyi CPU időt használ mint a síma megjelenítés, tekintve hogy a videokártya végzi. Így a teljes képernyős lejátszás szép és gyors lesz.

- Matrox G200/G400/G450/G550 kártyák : a speciális mga_vid meghajtó lehetővé teszi az Xv-nél sokkal gyorsabb megjelenítést, TV kimenetet G400-on, mindezt akár XFree86 nélkül. Lásd a 2.3.1.7-es fejezetet. Ezeket a lépéseket fordítás előtt kell megtenni, különben nem épül be Matrox támogatás az MPlayer-be. Olvasd el továbbá a Matrox TV kimenet fejezetet. Ha nem Linux-ot használsz, olvasd el a Vidix fejezetet !
- 3Dfx Voodoo3/Banshee kártyák : nézd meg a 2.3.1.9-es fejezetet. Ezeket a lépéseket fordítás előtt kell megcsinálni, különben nem épül be 3Dfx támogatás az MPlayer-be. Nézd meg a 3dfx TV kimenet fejezetet is. Ha X-et fogsz használni, legalább 4.2.0-ás legyen mert a korábbiak 3dfx támogatása bugos.
- ATI kártyák : amennyiben valamilyen ATI kártyád van, a 2.3.1.A.2 fejezetben megtalálod a kártyád támogatottságára vonatkozó információkat. Ha Radeon, Rage128 vagy Mach64 kártyád van, van neked egy Vidix meghajtónk, TV kimenettel ! Lásd ezt a fejezetet ! Ha nem Linux-ot használsz, olvasd el a Vidix fejezetet !
- S3 kártyák : a Savage és a Virge/DX chip-ek és az XFree86 meghajtó hozzájuk támogatja a hardveres gyorsítást. A lehető legújabb XFree86 ajánlott, a régebbi meghajtók hibásak. A Savage kártyáknak problémáik vannak az YV12 megjelenítéssel. Lásd az S3 Xv fejezetet. Régi, Trio chip-es kártyáknak nincs, vagy lassú a hardveres támogatásuk.
- Nvidia kártyák : nagyon rossz választás videolejátszásra. Ezek a kártyák olcsó távolkeleti alkatrészekből készülnek, amik rossz képminőséget adnak más kártyákhoz képest. Továbbá az XFree86-ban található Nvidia meghajtó nem tartalmaz hardveres YUV gyorsítást! Ehhez le kell töltened az Nvidia zárt forráskódú meghajtóját az nvidia.com-ről. Részleteket lásd az Nvidia Xv meghajtó fejezetben.
- más kártyák : a fentiek közül egyik se?
  - Próbáld ki hátha a kártyád, és az XFree86 drivere támogatja a hardveres gyorsítást. Lásd az Xv fejezetet a részletekért.
  - Ha nem, a kártyád az illető oprendszer alatt nem képes hardveres gyorsításra :(
    Ha Windows alatt igen, az nem jelenti azt hogy Linux vagy más OS alatt, is, ez meghajtófüggő. A legtöbb gyártó nem készit Linuxos meghajtót, illetve nem adja ki a kártyái leírását - rosszul jársz velük. Lásd a következő fejezetet.

YUV gyorsítással nem rendelkező kártyák

Ezeknél vagy szoftveresen kell nagyítani a képet (ez nagyon lassú), vagy le kell váltani egy kisebb videomódba hogy pont akkora legyen a kép (pl 352x288). Ha nincs YUV gyorsításod, az utóbbi módszer a célravezetőbb. Az MPlayerben ez a `-vm` opcióval kapcsolható be. A következő meghajtókat érdemes kipróbálni :

- XFree86 használatával : lásd a DGA és az X11 meghajtók fejezeteit. A DGA használata ajánlott! Kipróbálhatod SDL-en keresztül is, hátha jobb lesz.
- XFree86 nélkül : próbáld ki ezeket a meghajtókat, ebben a sorrendben : vesa, fbdev, svgalib, aalib.

HANGKÁRTYÁK

- Soundblaster Live! : ezzel a kártyával lehetőséged van az alapértelmezett 2 helyett 4 vagy 6 (5.1) csatornás AC3 kimenetre. Olvasd el a Szoftveres AC3 dekódolás fejezetet. Hardveres AC3 dekódoláshoz MUSZÁJ 0.9-es ALSA-t használnod, OSS emulációval!
- SP/DIF kimenettel rendelkező C-Media kártyák : ha van hardveres AC3 dekódered, ezekkel a kártyákkal át lehet adni annak a bigyónak a kérdéses AC3-at, lásd a hardveres AC3 dekódolás fejezetet.
- más kártyák speciális funkcióihoz az MPlayer nem tartalmaz támogatást. Ajánlott a hangkártyák fejezetének elolvasása !

EGYÉB FUNKCIÓK

- Kell grafikus felület? Ha igen, olvasd el az 1.4-es fejezetet mielőtt még belekezdenél a fordításba.
- Ha fel akar installálni a nagyszerű MEncodert is, nézd meg a MEncoder fejezetet is.
- Ha van V4L kompatibilis TV tunered, nézd meg a TV bemenet fejezetet.

Ezután fordítsd le az MPlayer-t:

    	./configure
    	make
    	make install

Innentől használatra kész állapotban van az MPlayer. Az `$PREFIX/share/mplayer` könyvtár tartalmazza a `codecs.conf` file-t, ami megmondja a programnak a használható codec-eket és azok tulajdonságait. Ezt a file-t mindig az MPlayer-rel együtt kell frissíteni ! Ha a home könyvtáradban van egy régi codecs.conf file, azt töröld !

Debian felhasználók egyszerűen készíthetnek .deb csomagot maguknak, csak a `fakeroot debian/rules binary` parancsot kell beírniuk az MPlayer forrás gyökérkönyvtárában. Részletes információ itt.

Ajánlott átnézni a ./configure kimenetét valamint a `configure.log` file-t, fontos információkat tartalmaznak arra vonatkozóan hogy mi lesz belefordítva és mi nem. Megnézheted továbbá a config.h és config.mak file-okat. Ha valamilyen könyvtáradat nem találja meg az MPlayer ellenőrizd hogy az illető csomag -dev csomagja is fent van-e, és a verziójuk egyezik-e.

Bár nem kötelező, jobb ha felteszed a fontokat is, mert így kapsz OSD-t, és feliratok megjelenítésének képességét. Töltsd le az mp-arial-iso-8859-2.zip-et (és/vagy opcionálisan nyelvi kiegészítőket). Részletekért olvasd el az 1.5-ös fejezetet.

    	mkdir ~/.mplayer/font
    	cd ~/.mplayer/font
    	unzip mp-arial-iso-8859-2.zip
    	ln -s ~/.mplayer/font/arial-24 font

Már csak egy dolog maradt hátra: másold át a codecs.conf file-t az `etc` könyvtárból (az MPlayer könyvtáron belül) a $HOME/.mplayer/codecs.conf-ba. Ajánlatos továbbá az `example.conf` és a manpage átnézése, hogy képet kapj az opciókról.

1.4. És a grafikus felület ?

A grafikus felület GTK-t használ (de alapban nem épül rá), így a gtk-t (és a hozzávaló fejlesztői csomagokat) fel kell installálni. A lefordításhoz meg kell adni a `--enable-gui` opciót a ./configure-nak. Ezután, a GUI mód bekapcsolásához :

- használd a `-gui` opciót
vagy
- írd be a `gui=yes` sort a konfigurációs file-ba
vagy
- `ln -s $PREFIX/bin/mplayer $PREFIX/bin/gmplayer` , és a `gmplayer` file-t indítsd.

TIPP: az egér középső gombjának megnyomása (2 gombos egereken a bal és jobb gombok együttes megnyomása) egy GTK-s menűt hoz elő, amiben megtalálható a DVD lejátszás is.

Mivel az MPlayer alapban nem tartalmaz skineket, ezeket külön kell letöltened. Lásd itt. Ezeket a szokásos `$PREFIX/share/mplayer/Skin` vagy `$HOME/.mplayer/Skin` könyvtárak egyikébe kell kicsomagolni. Az MPlayer egy 'default' nevű könyvtárat keres alapállapotban, de a -skin newskin opcióval, vagy a konfigurációs file-ba a skin=newskin sor beírásával meg lehet adni ehelyett másik alapban betöltendő skin-t. Ilyenkor a `*/Skin/newskin` könyvtárban lévő skin kerül betöltésre.

1.5. Feliratok és OSD

Az MPlayer képes lejátszás közben feliratozás megjelenítésére. Jelenleg a következő felirattipusok támogatottak:

- VobSub
- Microdvd
- SubRip
- SubViewer
- Sami
- VPlayer
- RT
- SSA
- MPsub
- AQTitle

A következő formátumokra más opciók érvényesek mint egyébként:

VobSub feliratok
Ezek a feliratok több fileból állnak: mindig van egy nagy méretű .SUB file, továbbá opcionálisan egy .IDX és/vagy .IFO file. Használatuk : például `sample.sub`, `sample.ifo`, `sample.idx` file-ok esetén a `-vobsub sample -vobsubid <id>` opciókat kell megadni (opcionálisan természetesen az útvonalat is). A `-vobsubid` opció a DVD-knél használható `-sid` opció VobSub-os megfelelője, azaz a rendelkezésre álló nyelvek közül lehet vele választani.

Egyéb feliratok
Egy-egy szöveges fileból állnak, melyek időzítési, szöveghelyezési és szöveges információt tartalmaznak.
Használatuk: ha van pl. egy `példa.txt` nevű feliratod, add meg a `-sub példa.txt` opciót.

Feliratok időzítésének és elhelyezésének megváltoztatása
`-subdelay <mp>` : feliratok időzítésének befolyásolása <sec> másodperccel. Lehet negatív szám is.
`-subfps <ráta>` : feliratok képkocka/másodperc értékének megadása (törtszám)
`-subpos <0 - 100>` : feliratok pozicionálása.

Ha MicroDVD formátumú felirat file használata esetén növekszik a szinkron eltérése, akkor a felirat és a film FPS értéke különbözik. Mivel ezen formátum abszolut képkockában adja meg az időzítést, a `-subfps` opció hatástalan. Az MPlayer FTP site `contrib/` könyvtárában van egy egyszerű perl script az FPS konverzió elvégzéséhez.

A DVD feliratok használatához olvasd el a DVD fejezetet.

Az MPlayer tartalmaz egy új, MPsub nevű feliratformátumot. A tervezés az én (Gabucino) kezem munkáját dicséri. A legfőbb újítása hogy dinamikusan idő alapú (bár van képkocka alapú módja is). Példa (a DOCS/tech/mpsub.sub file-ból) :

`# első szám : ennyi másodpercnyi szünet miután az előző felirat eltünt
# második szám : a jelenlegi feliratot ennyi ideig jeleníti meg
15 3
A long, long time ago...
0 3
in a galaxy far away...
0 3
Naboo was under an attack.
`

Tehát a fő cél a felirat szerkesztés/időzítés/összeillesztés/szétvágás megkönnyítése. Valamint, ha - tegyük fel - szerzel egy SSA feliratot, de a te filmedhez képest rosszul van időzítve, egyszerűen végrehajtasz egy mplayer semmi.avi -sub forras.ssa -dumpmpsub parancsot. Ekkor egy `dump.mpsub` file jön létre a jelenlegi könyvtárban, a forrás feliratfile szövegével, de MPsub formátumban. Ezekután szabadon, röviden, gyorsan időzítheted.

A feliratok egy 'OSD', On Screen Display nevu módszerrel vannak megjelenítve. Ez az OSD használatos az idő, hangerő, stb megjelenítésére is.

OSD és feliratok installálása

Előszöris, egy MPlayer betűtipus csomag kell. Sok módszer van a megszerzésére:

- kész csomag letöltése, az MPlayer honlapról. Megjegyzés: a jelenleg rendelkezésre álló csomagok csak ISO 8859-1/2-t tudnak, és van néhány speciális verzió koreai, orosz, stb kódlapokhoz. A font mellett kell egy font.desc file, ami hozzárendeli az unicode font pozíciókat a felirat tényleges kódlapjához. Másik megoldás lehet a felirat UTF8 formátummá alakítása, és az -utf8 opció használata, avagy a felirat file kiterjesztésének megváltoztatása .utf-re. Ezt az átalakítást a konwert (debian) vagy iconv (RedHat) programokkal lehet elvégezni.
  - ftp://ftp.mplayerhq.hu/MPlayer/releases/ - ISO betűtipusok
  - ftp://ftp.mplayerhq.hu/MPlayer/contrib/fonts/ - felhasználók által készített betűtipusok
  - http://realtime.ssu.ac.kr/~lethean/mplayer - koreai betűtipus, RAW plugin
- a TOOLS/subfont-c könyvtárban található betűtipusgenerátor. Teljesértékű program TTF/Type1/stb betűtipusok MPlayer tipussá alakítására. Olvasd el a TOOLS/subfont-c/README file-t a részletekért)
- a betűtipus generáló GIMP plugin használata, ami a TOOLS/subfont-GIMP könyvtárban található. Megjegyzés: kell hozzá a HSI RAW plugin, lásd fentebb.

Ezután, tömörítsd ki a letöltött file-t a `~/.mplayer` vagy a `$PREFIX/share/mplayer` könyvtárba. Ezután hozz létre egy symlink-et a kívánt betűméretre, pl így : `ln -s ~/.mplayer/arial-24 ~/.mplayer/font`. Ha most elindítod a lejátszást, egy órát láthatsz a film bal felső sarkában (kikapcsolás az 'o' billentyűvel).

Az OSD-nek 3 állása van: ('o' billentyűvel lehet váltani)

- timer + hangerő + kereső + feliratok
- hangerő + kereső + feliratok (alapállapot)
- csak feliratok

Az alapértelmezést megváltoztathatod az `osdlevel=` változóval a konfigurációs file-ban.

1.6 RTC

Három időzítő kód van az MPlayerben.

- A régi módszer használatához nem kell semmit tenned, alapértelmezett. Lényege hogy `usleep()`-et használ az A/V szinkron javításához, +/- 10ms pontossággal. Néha ez nem elég pontos.
- Az új kód a PC-k RTC-jét (Real Time Clock) használja erre a célra, mivel ezzel sokkal pontosabb, +/- 1ms-os időzítést lehet elérni. Ez root jogokat követel, vagy egy setuid root MPlayer binárist, vagy egy megfelelően beállított kernelt.
  Ha 2.4.19pre8-as vagy annál újabb kernelt használsz, a `/proc` filerendszeren belül beállíthatod a felhasználók számára elérhető legmagasabb RTC frekvenciát:

  `echo 1024 > /proc/sys/dev/rtc/max-user-freq`

  Ha nincs ilyen új kerneled, a kernel forrásában található `drivers/char/rtc.c` file átírásával is megoldható a probléma. Keresd meg azt a részt amelyik így néz ki:

             * We don't really want Joe User enabling more
             * than 64Hz of interrupts on a multi-user machine.
             */
            if ((rtc_freq > 64) && (!capable(CAP_SYS_RESOURCE)))

  és írd át a 64-et 1024-re. Azért jó ha tudod hogy mit csinálsz.
  Az új időzítő kód hatékonysága szépen látszik a státuszsorban.
  Néhány speedstep-pel rendelkező notebook BIOS-ának power management funkciói összeakadhatnak az RTC-vel, ilyenkor az audio és a video lejátszás nem lesz szinkronban. Az ilyen notebookokat indítás előtt csatlakoztatni kell az elektronikus hálózatba. Az RTC használatát bármikor ki lehet kapcsolni a `-nortc` opcióval. Néhány hardware kombinációban (ellenőrizve egy DMA nélküli DVD drive használatakor egy ALi1541 alaplapon) az RTC használata szaggatott lejátszáshoz vezet. Ilyenkor a következő módszer használata javallott.
- A harmadik módszer haszálatához a `-softsleep` opciót kell megadni. Ez van olyan hatékony mint az RTC, de nem használja az RTC-t. Viszont sajnos több CPU-t igényel.

Megj.: SOHA ne installálj setuid MPlayer binárist többfelhasználós gépre! Ez a legegyszerűbb módja hogy mindenki root jogot szerezzen.

2. Funkciók

2.1. Támogatott formátumok

2.2. Támogatott codec-ek

2.3. Video és audio kimeneti eszközök

2.4. MEncoder

2.5. TV bemenet

2.5.1. Áttekintés

Ez a fejezet elmagyarázza hogy tudsz nézni/grabbelni egy V4L kompatibilis TV tuner-ről.

EZ A KÓDRÉSZLET JELENLEG NINCS FEJLESZTÉS ALATT! Ne várd hogy hosszadalmas kísérletezés nélkül majd hirtelen menni fog!

2.5.2. Fordítás

- előszöris, újra kell fordítanod az MPlayer-t. A `configure` autodetektálja hogy megvannak-e a szükséges bttv kernel headerek, valamint a /dev/video* bejegyzések. Ha igen, kijelöli a TV bemenetet lefordításra (lásd a kimenetét!).
- bizonyosodj meg róla hogy a tunered működik más TV szoftverekkel Linux alatt, mint például az xawtv.

Tipp : rosszak a színek? Ezekszerint a tunered nem tudja a képet YV12 colorspace-ben grabbelni. Próbáld az I420-as colorspace-t (ennél meg kell adni a `-vc rawi420` opciót is), vagy az YUY2, UYVY, RGB32 colorspace-eket (ezutóbbit `-vo sdl`-el). Ezeket a `outfmt=YV12` opcióval lehet megadni, lásd lent.

2.5.3. Rendelkezésre álló opciók

| on |  | TV bemenet használata
| noaudio |  | kösz, hang nélkül is megvagyok
| driver |  | dummy - NULL TV bemenet :) Csak tesztelésre, hamis TV bemenetet generál. v4l - tényleges képgrabbelés V4L interface-ről (alapértelmezett : `/dev/video0`)
| device |  | más eszköz megadása a `/dev/video0` helyett
| input |  | itt megadható hogy a tuner mely bemenetéről akarsz grabbelni (pl.: television, s-video, composite, ...) Indításnál kiírja a lehetőségeket.
| freq |  | megadhatod hogy mely frekvenciára állítsa a tunert (pl. 511.250 ez a Magyar Királyi TV lesz:)
| outfmt |  | az itt megadott formátumban fogja a tuner az MPlayer-nek szállítani a képet (rgb32, rgb24, yv12, uyvy, i420 (ezutóbbinál meg kell adni a `-vc rawi420` opciót is, fourcc conflict miatt))
| width |  | a megjelenítési ablak szélessége, pixelben
| height |  | a megjelenítési ablak magassága, pixelben
| norm |  | PAL, SECAM, NTSC
| channel |  | a tuner megadott csatornára állítása
| chanlist |  | `us-bcast, us-cable, europe-west, europe-east, etc`

2.5.4. Irányítás a billentyűzetről

| h or l |  | előző/következő csatorna
| n |  | normaváltás
| b |  | csatornalista váltása

2.5.5. Példák

Teszt kimenet, AAlib-re :)
`mplayer -tv on:driver=dummy:width=640:height=480 -vo aa`
Szabványos V4L-ről bemenet
`mplayer -tv on:driver=v4l:width=640:height=480:outfmt=i420 -vc rawi420 -vo xv`

2.6. Video filterek

2.6.1. Áttekintés

Mind az MPlayer, mind a MEncoder támogatja a nemrég elkészült univerzális video filter réteg használatát, ami számos pluginból áll - lásd lent. Ezek a pluginek sokféle műveletet tudnak a képpel elvégezni, mint például a szoftveres nagyítás, a fekete sávok levágása vagy éppen hozzátétele (a levágás nemcsak enkódolásnál, hanem a buszra nehezedő átvitelmennyiség csökkentésénél is fontos lehet).

Ezzel a filter réteggel lehetővé vált a gyors képformátum konverzió az RGB és a YUV módok között. Például RGB kimenetű codec-ek mostmár használhatóak az `xv` és az `xmga` kimeneteken is (lásd a Scale filtert).

A layer Direct Rendert használ a pluginek között, ezzel is növelve a sebességet.

Megjegyzendő hogy mostantól a postprocess kód is a filter réteg egyik pluginje. Lásd alant.

2.6.2. Használat

`mplayer/mencoder -vop filter1,filter2,filter3,...`

Ez felállítja a használni kívánt filterek sorrendjét (természetesen bármilyen számú filter használható). A paramétereik opcionálisak, és ha nincsenek megadva, alapértelmezett értékre állnak. Például x és y a kép közepére, szélesség és magasság a film szélességére és magasságára.

A filterek megadott sorrendje a libvo után teendő, tehát a filter1 lesz az utolsó filter, utána már a libvo következik, illetve MEncoder esetén az enkódolás.

A rendelkezésre álló video filterek listája a `mplayer -vop help` paranccsal kérhető le.

2.6.3. Crop

Leírás:

A kép megadott részén kívüli részeket eldobja. Szélesvásznú filmek szélein lévő fekete sávok levágására használható.

Használat:

`-vop crop[=szélesség:magasság:x:y]`

2.6.4. Expand

Leírás:

Megnöveli (NEM nagyítja) a film felbontását a megadott értékre, és a nagyítatlan eredeti képet az x és y koordinátákra helyezi. Használható fekete sávok létrehozásához, melyek például SVCD-knél szükségesek, vagy MPlayer-rrel és az SDL video kimenettel, amely a fekete sávokon is képes feliratot megjeleníteni.

Használat:

`-vop expand[=szélesség:magasság:x:y]`

2.6.5. Fame/Lavc

Leírás:

Valósidejű MPEG1 enkóder (DVB és DXR3 kártyákhoz), libfame vagy libavcodec használatával.

Használat:

`-vop fame`

`-vop lavc`

2.6.6. Flip

Leírás:

Y tengely mentén megfordítja a képet. Hasznos az olyan régi codec-eknél melyek csak fejjel lefele képet tudnak kiadni (ezek autodetektálva vannak).

Használat:

`-vop flip`

2.6.7. Format

Leírás:

Ez a filter NEM képformátum koverter. Egyetlen feladata hogy kényszeríti a következő filtert (vagy a libvo-t) a megadott formátum használatára. Hasznos a lassú YV12-vel rendelkező kártyák használatakor, mint például a tdfx és a Savage4. Az igazi konverzióhoz a Scale filtert kell használni.

Használat:

`-vop format[=formátum]` (ahol a `formátum` lehet például: rgb32, yuy2, stb...)

2.6.8. Postprocess

Leírás:

Ez a régi jó postprocess (minőségjavító), csak éppen át lett rakva a filter layerhez. Javítja a kockásodást, deinterlace-el, stb, lásd az `-npp help` opciót.

Használat:

`-vop pp[=postprocess opciók/kulcsszavak]`

2.6.9. RGB2BGR

Leírás:

RGB 24/32 <-> BGR 24/32 képformátum konverziót végez (alapértelmezés), vagy RGB 24/32 <-> RGB 24/32 konverziót az R és B megcserélésével ('swap' opció)

Használat:

`-vop rgb2bgr[=swap]`

2.6.10. Rotate

Leírás:

Kép elforgatása (tükrözése). 'x' paraméter (lehetséges értékei: 0-3) a horizontális és vertikális tükrözést szabályozzák.

Használat:

`-vop rotate[=x]`

2.6.11. Scale

Leírás:

A kép nagyítását vagy kicsinyítését végzi (hasznos olyan kártyák használatakor, melyek nem tudnak hardveresen kicsinyíteni), szoftveresen (lassú). A minősége állítható az `-sws` opcióval, lásd a manpage-t. Természetesen a szebb minőség lassabb sebességet eredményez.

MEGJEGYZÉS: opciók nélkül (is) meghívva képformátum konvertálást eredményez! Ez olyan codeceknél nagy segítség, amelyek nem tudnak a kívánt video kimeneti eszköznek megfelelő formátumban dekódolni. Az ilyenek (remélhetőleg) autodetektálva vannak, és a scale filter a helyzetnek megfelelően konvertálást végez. Más esetekben meghívható manuálisan is.

Használat:

`-vop scale[=szélesség:magasság]`

2.6.12. YUY2

Leírás:

YV12/I420 --> YUY2 konverzió kényszerítése.

Használat:

`-vop yuy2`

2.6.13. Mirror

Leírás:

Kép tükrözése Y tengelyen.

Használat:

`-vop mirror`

2.6.14. DVBscale

Leírás:

Y tengely nagyítását számítja ki, DVB kártyákhoz.

Használat:

`-vop dvbscale`

2.6.15. Cropdetect

Leírás:

Kiszámítja a megfelelő vágáshoz szükséges paramétereket, és stdout-ra kiírja.

Használat:

`-vop cropdetect`

2.6.16. Rectangle

Leírás:

Rajzol egy inverz négyszöget a kép megadott pontjai szerint. Hasznos a crop paramétereinek tesztelésére, használatuk előtt.

Használat:

`-vop rectangle[=szélesség:magasság:x:y]`

3. Használat

3.1. Parancssor

Az MPlayer képes "playtree" stílusban is kezelni az opcióit. Ez abból áll hogy meg lehet adni opciókat amik globálisnak fognak számítani (például `mplayer -vfm 5`), valamint egyes filenevekre vonatkoztatva olyan opciókat amelyek ezeket felülbírálják (az előbbi példát folytatva : `mplayer -vfm 5 movie1.avi movie2.avi -vfm 4`). Lehet csoportokat is kialakítani a { és } karakterekkel. Ez a -loop opcióval hasznos: `>mplayer { 1.avi -loop 2 2.avi } -loop 3` ebben a sorrendben fog lejátszani: 1 1 2 1 1 2 1 1 2

| file |  | `mplayer [opciók] [útvonal/]filenév1 [filenév1 opciói] filenév2 [filenév2 opciói] ...`
| VCD |  | `mplayer [opciók] -vcd trackszám [-cdrom-device /dev/cdrom]`
| DVD |  | `mplayer [opciók] -dvd titleno [-dvd device /dev/dvd]`
| net |  | `mplayer [opciók] http://site.com/file.[mpg|avi|asf]`

Az MPlayer új verzióinak URL stílusban is meg lehet adni a VCD illetve DVD lemezeket, mint a Xine-nak : `mplayer dvd://1` vagy `mplayer vcd://1`

      mplayer -vo x11 /mnt/Films/Contact/contact2.mpg
      mplayer -vcd 2
      mplayer -afm 3 /mnt/DVDtrailers/alien4.vob
      mplayer -dvd 1 -dvd-device /dev/dvd
      mplayer -abs 65536 -delay -0.4 -nobps ~/movies/test.avi

3.2. Irányítás

3.2.1. Irányítás billentyűzetről

| <- és -> |  | hátra/előre seek, 10 másodpercnyi
| fel vagy le |  | hátra/előre seek, 1 percnyi
| pgup/pgdown |  | hátra/előre seek, 10 percnyi
| < or > |  | előző / következő file a lejátszási listában
| p vagy SPACE |  | pillanatállj, bármely billentyűre tovább
| q vagy ESC |  | lejátszás leállítasa, kilépés
| + vagy - |  | audio késleltetése +/- 0.1 másodperccel
| / vagy * |  | hangerő csökkentése/növelése
| f |  | teljes képernyős mód ki/bekapcsolása
| o |  | OSD funkciók : nincs / seek / seek+idő
| z vagy x |  | feliratok késleltetése +/- 0.1 másodperccel
| r vagy t |  | feliratok pozíciója
| HOME vagy END |  | következő / előző playtree bejegyzés a parent listában
| INSERT vagy DELETE |  | következő / előző alternatív forrás használata (csak asx lejátszási listában használható)
(a következők csak a `-vo xv` meghajtó használatakor érvényesek)
| 1 vagy 2 |  | kontraszt beállítása
| 3 vagy 4 |  | fényerő beállítása
| 5 vagy 6 |  | hue állítása
| 7 vagy 8 |  | szaturáció állítása

Grafikus felület billentyűi

| , és . |  | előző / következő file
| numerikus - és + |  | hangerő csökkentése / növelése
| enter |  | lejátszás indítása
| space |  | pillanatállj
| s |  | stop
| a |  | about
| l |  | file betöltése
| b |  | skin böngésző
| e |  | equalizer ki/be
| p |  | lejátszási lista ki/be
| f |  | teljesképernyős mód ki/be
| m |  | hang ki/be

TV interface irányítása

| h or l |  | előző/következő csatorna
| n |  | normaváltás
| b |  | csatornalista váltása

3.2.2. Irányítás konfigurálása

Az MPlayerrel lehetséges bármely MPlayer parancs bármely billentyűre történő illesztése, egy egyszerű konfigurációs file segítségével. A szintaxis áll egy billentyűnévből, amit egy parancs követ. Az alapértelmezett konfigurációs file a `$HOME/.mplayer/input.conf`, de az `-input` opcióval a helye felülbírálható (a relatív útvonal a `$HOME/.mplayer`-hez képest lesz relatív).

Példa:

    ##
    ## MPlayer input control file
    ##

    RIGHT seek +10
    LEFT seek -10
    - audio_delay 0.100
    + audio_delay -0.100
    q quit
    > pt_step 1
    < pt_step -1
    ENTER pt_step 1 1

3.2.2.1. Billentyűk nevei

A teljes listát a `mplayer -input keylist` paranccsal lehet lekérni.

Keyboard

- Bármely nyomtatható karakter
- SPACE
- ENTER
- TAB
- CTRL
- BS
- DEL
- INS
- HOME
- END
- PGUP
- PGDWN
- ESC
- RIGHT
- LEFT
- UP
- DOWN

Egér

Megjegyzés: az egér használata csak X alatt támogatott

- MOUSE_BTN0 (Bal gomb)
- MOUSE_BTN1 (Jobb gomb)
- MOUSE_BTN2 (Középső button)
- MOUSE_BTN3 (Tekerő)
- MOUSE_BTN4 (Tekerő)
- ...
- MOUSE_BTN9

Joystick

Megjegyzés: a joystick támogatást fordításkor külön meg kell adni.

- JOY_RIGHT vagy JOY_AXIS0_PLUS
- JOY_LEFT vagy JOY_AXIS0_MINUS
- JOY_UP vagy JOY_AXIS1_MINUS
- JOY_DOWN vagy JOY_AXIS1_PLUS
- JOY_AXIS2_PLUS
- JOY_AXIS2_MINUS
- ....
- JOY_AXIS9_PLUS
- JOY_AXIS9_MINUS

3.2.2.2. Parancsok

Az ismert parancsok teljes listáját az `mplayer -input cmdlist` paranccsal lehet lekérni.

A parancsok magyarázatát lásd az angol nyelvű dokumentációban!

3.2.3. Irányítás LIRC-cel

Linux Infrared Remote Control - használj egy otthon is könnyen elkészíthető infravörös távirányítót, hogy irányítsd vele a géped! Részletek a www.lirc.org címen.

Ha felinstalláltad a lirc csomagot, az MPlayer fordításnál automatikusan detektálni fogja.

Ha sikerült, az MPlayer ezt fogja kiírni induláskor: LIRC init was successful. Ha hibát talál, azt is kiírja. Ha semmi LIRC-szerűt nem mond, akkor nincs belefordítva.

A megadandó programnév - mily' csoda - mplayer. Bármilyen MPlayer parancsot hozzá lehet rendelni a gombokhoz, akár többet is. Utóbbi esetben \n karaktersorozattal kell a parancsokat egymástól elválasztani. Ne felejtsd bekapcsolni a repeat flag-et a RWND/FWD-hez a .lircrc-ben, ahol van értelme (pl. seek, volume, stb). És itt egy példa:

    begin
         button = VOLUME_PLUS
         prog = mplayer
         config = volume 1
         repeat = 1
    end

    begin
        button = VOLUME_MINUS
        prog = mplayer
        config = volume -1
        repeat = 1
    end

    begin
        button = CD_PLAY
        prog = mplayer
        config = pause
    end

    begin
        button = CD_STOP
        prog = mplayer
        config = seek 0 1\npause
    end

Ha nem felel meg a lirc-config file eredeti helye (~/.lircrc), használd a -lircconf <filenév> kapcsolót.

3.2.4. Slave mód

A slave móddal lehetséges egyszerű frontendek írása az MPlayerhez. A bekapcsolása (a `-slave` opcióval) után az MPlayer a standard bemenetől próbál olvasni szabványos MPlayer parancsokat, melyeket sorvége (\n) jellel kell elválasztani.

3.3. Lejátszás hálózatról, vagy pipe-on keresztül

Az MPlayer a HTTP vagy MMS protokollal tud lejátszani hálózaton keresztül.

A lejátszás maga egyszerűen az URL megadásával történik. Az MPlayer automatikusan kezelni tudja továbbá a http_proxy környezeti változót. A proxy használatának kényszerítése :

`mplayer http_proxy://proxy.micorsops.com:3128/http://micorsops.com:80/stream.asf`

MPlayer tud a standard bemenetről (NEM named pipe-okról) beolvasni. Itt egy példa az FTP-n keresztüli lejátszásra ennek segítségével :

`wget ftp://micorsops.com/something.avi -O - | mplayer -`

Ajánlott a `-cache` opció használata hálozatról történő lejátszásnál :

`wget ftp://micorsops.com/something.avi -O - | mplayer -cache 8192 -`

4. FAQ fejezet

5. CD/DVD fejezet

6. Különböző operációs rendszerek

6.1. Debian csomagolás

A csomag felépítéséhez töltsd le a cvs verziót vagy .tgz-t, tömörítsd ki, majd lépj bele :

         cd main
        fakeroot debian/rules binary

(... mplayer detektálja a hardvert/szoftvert, lefordul, és..)

        dpkg-deb: building package `mplayer' in `../mplayer_0.18-1_i386.deb'.

Most root-ként add ki a következő parancsot :

       dpkg -i ../mplayer_0.18-1_i386.deb

Valahogy így kell kinéznie:

    	eyck@incubus:/src/main$ sudo dpkg -i ../mplayer_0.18-1_i386.deb
    	Password:
    	(Reading database ... 26946 files and directories currently installed.)
    	Preparing to replace mplayer 0.17a-1 (using ../mplayer_0.18-1_i386.deb)
    	Unpacking replacement mplayer ...
    	Setting up mplayer (0.18-1) ...

6.2. FreeBSD

A fordításhoz szükséged lesz GNU make-re (gmake, /usr/ports/devel/gmake), natív BSD make nem jó.

Az MPlayer futtatásához fordítsd újra a kernelt "options USER_LDT"-vel, kivéve ha -CURRENT-et használsz, ahol ez az alapállapot). Ha van SSE-t támogató CPU-d, használd az "options CPU_ENABLE_SSE"-t is. FreeBSD-STABLE kell, vagy kernel patch-ek.

Ha az MPlayer azt mondja hogy "CD-ROM Device '/dev/cdrom' not found!", csinálj egy linket : `ln -s /dev/(meghajtó) /dev/cdrom`

Egyelőre nincs DVD támogatás FreeBSD-hez.

6.3. Solaris

Az AVI file-ok lejátszása legjobban Solarix x86-on működik, mert itt megteheted hogy win32-es codec-eket használsz, az x86-os platform miatt. Solaris SPARC-on jónéhány AVI file lesz ami nem fog működni, mert csak win32-es codec van hozzá. DivX/OpenDivX filmek menni fognak, ha libavcodec-et használsz.

Az MPlayer kihasználja az UltraSPARC gépek VIS utasításkészletét (az MMX sparc-os megfelelője), bár jelenleg csak a libmpeg2-ben, libavcodec-ben, és a libvo-ban, mp3lib-ben nem. Egy 400Mhz-es CPU elég hogy megnézz egy VOB file-t. Szükséged lesz egy felinstallált mLib-re is.

A fordításhoz GNU make-re lesz szükséged (gmake, /opt/sfw/gmake), natív Solaris make nem jo. Egy tipikus hiba ha mégis azzal próbálkozol :

       % /usr/ccs/bin/make
       make: Fatal error in reader: Makefile, line 25: Unexpected end of line seen

Solaris SPARC-on GNU C/C++ fordító is kell; az nem számít ha assemblerrel vagy nélküle van.

Solaris x86-on kell a GNU assembler is és a GNU C/C++ fordító is, aminek támogatnia kell a GNU assemblert! Az MPlayer igencsak támaszkodik az MMX, SSE és 3DNOW! utasításokra, amiket a Solaris standard assemblere (`/usr/ccs/bin/as`) nem támogat.

A configure script megpróbálja megkeresni hogy a "gcc" parancsod melyik assemblert indítja (ha nem sikerül neki, használd a "--as=/ahova/installáltad/gnu-as" parancsot).

GNU assembler nélküli GCC ilyet ír ki Solaris x86-on :

       % configure
       ...
       Checking assembler (/usr/ccs/bin/as) ... , failed
       Please upgrade(downgrade) binutils to 2.10.1...

(Megoldás: "--with-as=gas"-al fordított GCC használata)

Tipikus hiba GNU as nem-használatára:

       % gmake
       ...
       gcc -c -Iloader -Ilibvo -O4 -march=i686 -mcpu=i686 -pipe -ffast-math
    	-fomit-frame-pointer  -I/usr/local/include   -o mplayer.o mplayer.c
       Assembler: mplayer.c
       "(stdin)", line 3567 : Illegal mnemonic
       "(stdin)", line 3567 : Syntax error
       ... more "Illegal mnemonic" and "Syntax error" errors ...

DVD támogatáshoz patchelt libcss szükséges. Patch : http://www.tools.de/solaris/mplayer/

2 hiba miatt nem tudsz megbízhatóan DVD-t lejátszani Solaris 8 x86-on, ha annak kapacitása nagyobb mint 4 GB :

- The sd(7D) driver on solaris 8 x86 driver has bug when accessing a disk block >4GB on a device using a logical blocksize != DEV_BSIZE (i.e. CDROM and DVD media). Due to a 32bit int overflow, a disk address modulo 4GB is accessed. (http://groups.yahoo.com/group/solarisonintel/message/22516)
- The similar bug is present in the hsfs(7FS) filesystem code (aka ISO9660), hsfs currently does not support partitions/disks >4GB, all data is accessed modulo 4GB (http://groups.yahoo.com/group/solarisonintel/message/22592)

On Solaris with an UltraSPARC CPU, you can get some extra speed by using the CPU's VIS instructions for certain time consuming operations. VIS acceleration can be used in MPlayer by calling functions in Sun's mediaLib.

VIS accelerated operations from mediaLib are used for mpeg2 video decoding and for color space conversion in the video output drivers.

6.4. StrongARM

Az MPlayer állítólag lefordul StrongARM-on. A következő opciókat használd :

      ./configure --target=arm-linux --disable-css --with-x11libdir=/usr/arm/lib
    	      --with-x11incdir=/usr/arm/lib --disable-gcc-checking

6.5. Silicon Graphics Indigo / IRIX

Azt mondják műxik. Használd az sgi ao meghajtót és jók leszünk. Közelebbi információ valakinél?

6.6. QNX

Működik. Töltsd le és installáld az SDL-t, és add meg az MPlayer-nek a `-vo sdl:photon` és `-ao sdl:nto` opciókat.

A `-vo x11` kimenet lassabb mintha Linuxon próbálnád, tekintve hogy a QNX csak emulálja az X-et, és azt is lassan. Használd az SDL-t.

6.7. OpenBSD

A forditáshoz GNU make szükséges (gmake, /usr/ports/devel/gmake), a natív BSD make nem jó. Szükséges továbbá egy friss binutils (objcopy-val).

A gas különböző verzióinak hiányosságai miatt (relokáció vs mms), két lépésben kell fordítani: először legyen a nem-natív verzió a PATH-ban és add ki a `gmake -k` parancsot, aztán a natív verzióval `gmake`.

Win32 DLL-ek használatához a kernelt `option USER_LDT`-vel kell fordítani.

Ha az MPlayer a `/dev/cdrom` vagy `/dev/dvd` hiányára panaszkodik, csinálj egy szimbolikus linket :
`ln -s /dev/(cdrom egység) /dev/cdrom`

6.8. Cygwin

Be kell lépned az MPlayer könyvtárába és át kell másolnod az `etc/cygwin_inttypes.h` file-t az `/usr/include/inttypes.h` file helyére hogy az MPlayer leforduljon. Máskülönben a fordításkor panaszkodni fog az inttypes.h hiányára.

A függelék - Készítők

A2 függelék - Maintainerek

B függelék - Levelezési listák

Jónéhány MPlayer lista van. A következő címeken lehet feliratkozni:

- MPlayer fejlesztők listája:
  http://mplayerhq.hu/mailman/listinfo/mplayer-dev-eng

  Ez az MPlayer fejlesztői lista! Témák: interface/API változások, új library-k, optimalizáció, ./configure, és IDE kell küldeni patch-eket. NE küldj ide bugreportot, kérdést, flamet! Ne növeljük a lista forgalmát.

- MPlayer felhasználók listája:
  http://mplayerhq.hu/mailman/listinfo/mplayer-users

  - ide küldj bugreport-ot (miután elolvastad az EGÉSZ dokumentációt)
  - feature kérést (miután elolvastad DOCS/tech/TODO)
  - felhasználói kérdéseket (miután elolvastad ezt az egész dokumentációt.)
- Magyar MPlayer felhasználók listája:
  http://mplayerhq.hu/mailman/listinfo/mplayer-felhasznalok

  - magyar nyelvű lista
  - mplayer-users magyar verziója. Ha tudsz angolul is, akkor inkább mplayer-usersre iratkozz, ott több fejlesztő hallgatja a sirámaidat.
- MPlayer & Matrox G200/G400/G450/G550 felhasználók:
  http://lists.sourceforge.net/lists/listinfo/mplayer-matrox

  Matrox-szal kapcsolatos kérdések helye,

  - mga_vid
  - matrox hivatalos driver-ei (4-es X)
  - matroxfb-TVout
- MPlayer és DVB felhasználók:
  http://mplayerhq.hu/mailman/listinfo/mplayer-dvb

  A DVB nevű hardveres dekóderkártyával kapcsolatos kérdések helye (nem DXR3!).

- MPlayer CVS-log: http://mplayerhq.hu/mailman/listinfo/mplayer-cvslog

  CVS-beli változásokról kérdéseket ide küldj. (ha nem érted, mire kell egy változtatás, vagy jobb fixet tudsz, esetleg bugot találsz az illető commitban) Bizonyosodj meg róla, hogy a kívánt fejlesztő is olvassa a listát!

- MPlayer Cygwin-portolási lista: http://mplayerhq.hu/mailman/listinfo/mplayer-cygwin

  Az MPlayer Cygwin portjáról szóló megbeszélések helye.

Megj.: a fenti listák nyelve ANGOL, kivéve ahol más van feltüntetve. Más nyelven ne írj!

Megj.: a kereshető archivum itt található.

C függelék - Hogyan jelents be hibát