C függelék - Hogyan jelezd a hibákat

Hogyan küldj bugreport-ot?

Ha elég tudást érzel magadban, próbáld kijavítani a hibát saját magad. Vagy talán már meg is tetted? Olvasd el ezt a rövid kis szöveget, hogy megtudd mit kell tenned hogy a javításod bekerüljön az MPlayerbe. Az mplayer-dev-eng listán lévők segítenek ha kérdésed van.

Hogyan jelents be hibát?

Először is nézd meg a CVS verziót, mert lehet hogy az általad talált hibát már kijavítottuk. A CVS letöltésére vonatkozó utasításokat ezen a lapon találhatod meg. Ha ez nem segített a probléma megoldásában, akkor olvasd el az ismert hibák fejezetet, és és a dokumentáció többi részét. Ha a problémád nem ismert, vagy a mi tanácsaink alapján nem oldódik meg, akkor kérjük jelentsd be.

Ne küldj bugreportot közvetlenül valamelyik készítőnek. Együtt dolgozunk a kódon, ezért mindenkit érdekelhet a hiba. Előfordulhat, hogy más felhasználók már tudják a megoldást a problémádra. Ha a levelezési listára írsz hamarabb juthatsz segítséghez, hiszen azt több ember olvassa.

Kérjük részletezd a problémát olyan mélységben ahogyan csak tudod. Szűkítsd le a lehetséges okokat amik a hibához vezethetnek. A hiba csak bizonyos szituációkban jön elő? Bizonyos fileokhoz vagy file formátumokhoz kapcsolódik? Csak egy codec-kel, vagy minddel előjön? Az összes kimenettel reprodukálható? Minél több információt küldesz, annál több esélyünk van arra hogy sikeresen javítsunk. Ne feledd továbbá csatolni az összes, lejjebb felsorolt információt, különben valószínűleg nem fogunk sikerrel járni.

Hol jelentheted be?

Iratkozz fel az mplayer-users levelezési listára:
http://mplayerhq.hu/mailman/listinfo/mplayer-users
és küldd a bugreportot az
mplayer-users@mplayerhq.hu
címre.

A lista nyelve angol. Kérjük kövesd a szabvány Netikettet, és ne küldj HTML formátumú levelet egyik listánkra se, különben vagy nem fog senkit se érdekelni a leveled, vagy ki leszel tiltva. Megjegyzendő továbbá, hogy nem fogunk CC-zni (carbon copy) mindenkinek, így jó ötlet feliratkozni a listára mielőtt elküldöd a leveled.

Mit tartalmazzon a bugreport?

Rendszer információ

- milyen disztribúciót használsz?
  például:
  - RedHat 7.1
  - Slackware 7.0 + csomagok 7.1-ből...
- kernel verzió
  `uname -a`
- libc verzió:
  `ls -l /lib/libc[.-]*`
- X verzió:
  `X -version`
- gcc és ld verzió:
  `gcc -v
  ld -v`
- binutils verzió:
  `as --version`
- ha a probléma kapcsolódik a teljesképernyős mód használatához:
  - ablakkezelő típusa, verziószáma
- ha a GUI a bugos:
  - GTK verzió
  - GLIB verzió
  - libpng verzió
  - a szituáció leírása, melyben a hiba előjött

Hardver és eszközmeghajtók:

- CPU típusa:
  `cat /proc/cpuinfo`
- video kártya: gyártó és típus
  például:
  - ASUS V3800U chip: nVidia TNT2 Ultra pro 32MB SDRAM
  - Matrox G400 DH 32MB SGRAM
- video driver típus és verzió
  például:
  - X beépített drivere
  - nvidia 0.9.623
  - Utah-GLX CVS 2001-02-17
  - DRI a 4.0.3-as X-ből
- hangkártya típus és driver
  például:
  - Creative SBLive! Gold az oss.creative.com-ról való driverrel
  - Creative SB16 a kernel OSS driverével
  - GUS PnP az ALSA OSS emulációjával
- ha nem vagy biztos a dolgodban, csatold az `lspci -vv` kimenetét

Fordítási problémákhoz, hibákhoz

Kérlek küldd el az alábbi file-okat:

- configure.log
- config.h
- config.mak
- libvo/config.mak

Lejátszási problémákhoz

Kérjük mellékeld az MPlayer kimenetét legalább egyes bőségi (verbosity) szinten, de ne töröld ki sorokat a kimenetből, mikor a levélbe másolod. A fejlesztőknek az összes üzenetre szükségük van. A következőképpen tudod file-ba irányítani a kimenetet:

`mplayer -v [options] filenév &> mplayer.log`

Ha a probléma csak egy, vagy néhány file-nál jelentkezik, töltsd fel a file-t (file-okat) ide:

`ftp://mplayerhq.hu/MPlayer/incoming/`

Tölts fel egy (a fájloddal azonos nevű) kis .txt fájlt, amiben leírod hogy mi a baj, plusz egy mplayer -v kimenet, és az email címed!
Általában az első 1-5 MB elég, hogy reprodulkáljuk a problémát, de először probáld ki:

`dd if=a_file of=kis_file bs=1024k count=5`

Ez az a_file első 5 MB-ját elmenti kis_file néven. Ekkor próbáld lejátszani a keletkező file-t, és ha a bug jelentkezik, akkor elég lesz csak ennyit feltölteni.
Soha ne küldj file-t levélben! Töltsd fel, és csak a file nevét küldd el! Ha a file a neten hozzaférhető, akkor a pontos URL elküldése is elég!

Összeomlás (Michael Douglas) esetén

Ha keletkezett coredump, akkor lásd a következő bekezdést, máskülönben hagyd ki.

Hogyan nyerjünk ki értelmes tartalmat a coredump-ból

Hozd létre a következő parancs file-t:

`disass $eip-32 $eip+32
printf "eax=%08lX\n",$eax
printf "ebx=%08lX\n",$ebx
printf "ecx=%08lX\n",$ecx
printf "edx=%08lX\n",$edx
printf "esp=%08lX\n",$esp
printf "ebp=%08lX\n",$ebp
printf "edi=%08lX\n",$edi
printf "esi=%08lX\n",$esi
`

Aztán írd be a következőt:

`gdb mplayer --core=core -batch --command=parancs_file >mplayer.bug`

5.b.: futtasd MPlayert gdb-n keresztül:

Fordítsd újra az MPlayer-t engedélyezve a hibakereső módot:

`./configure --enable-debug=3
make`

majd futtasd az MPlayer-t gdb-ből:

`gdb mplayer`

Most a gdb-n belül vagy. Írd be a következőket:

`run -v [mplayer-opciók] filenév`

és reprodukáld a hibát. Amint megtörtént, a gdb visszaadja a promptot, ahova a következőket kell beírnod

`bt
disass $eip-32 $eip+32`

és a kimenetet elküldeni nekünk.

Általánosan:

Ha valami nagy reportot akarsz küldeni (pl.: log-ok, stb.), akkor jobb ha FTP-re töltöd fel (gzip -9 ..), és csak a file nevét, elérhetőségét írod bele a bugreportba!

Tudom hogy mit csinálok...

Ha a fentieket követve csináltál egy megfelelő bugreportot, biztos vagy benne hogy MPlayer, nem pedig fordító, file, hang-meghajtó hibáról van szó, elolvastad a dokumentációt és nem találtál benne megoldást, iratkozz fel az mplayer-advusers levelezési listára és oda küldd a reportot, biztos lehetsz benne hogy jobb és gyorsabb választ kapsz.
Ha kezdő, vagy a dokumentációban már megválaszolt kérdést küldesz, vagy figyelmen kívül hagyunk, vagy leordítjuk a hajad.
Ne flamelj minket, és csak akkor iratkozz fel az advusers listára ha tényleg tudod hogy mit csinálsz, és/vagy hozzáértő MPlayer felhasználónak/fejlesztőnek érzed magad. Ha ez mind rád illik, nem lesz nehéz kitalálni a feliratkozás módját...