4.1. CD-ROM meghajtók

A Linux dokumentációjából:

Néhány CDROM meghajtó képes szabályozni az olvasás sebességét. Jónéhány okunk lehet arra, hogy ezt kihasználjuk:

- Magas sebességen előfordulhatnak olvasási hibák, főleg hibásan készített CD lemezek esetén.
- Nem elhanyagolható a sebességgel arányos zajszint sem.

Ajánlott a 'hdparm' vagy a 'setcd' nevű programot használni.

`hdparm -E [sebesség] [meghajtó]`

`setcd -x [sebesség] [meghajtó]`

Másik módszer :

`echo current_speed:4 >/proc/ide/[meghajtó]/settings`

de ehhez rendszergazdai jogosultság szükséges. A következő parancs is hasznos lehet:

`echo file_readahead:2000000 >/proc/ide/[meghajtó]/settings`

Ez 2Mb-ot olvas előre olvasáskor (karcos CDROM-oknál hasznos). Ajánlott továbbá a 'hdparm' program használata :

`hdparm -d1 -a8 -u1 (meghajtó)`

Ez bekapcsolja a DMA hozzáférést, előreolvasást, IRQ unmaskingot. (ha ezeket nem érted, *olvasd el a hdparm man-ját*)

Kísérletezz a `/proc/ide/[meghajtó]/settings` file-lal további tuning céljából.

4.2. DVD lejátszás

Az MPlayer a `libdvdread` és `libdvdcss` néven ismert könyvtárakat használja a DVD dekódolásához és lejátszásához. Ez a két program a `libmpdvdkit/` alkönyvtárban található, így külön installálásuk szükségtelen és felesleges. Azért használjuk ezt a módszert mert így lehetőségünk nyílt kijavítani egy `libdvdread` bugot, és megpatchelni a `libdvdcss-t` olyan módon hogy a feltört CSS kulcsokat mentse el a `$HOME/.mplayer/DVDKeys` könyvtárba, így a következő lejátszásnál nem lesz szükség ezek újabb feltörésére.

A `libdvdnav` támogatásának készítése folyamatban van, jelenleg nem használható.

Régi tipusú DVD támogatás - OPCIONÁLIS

Ez akkor hasznos ha pl merevlemezről akarsz kódolt VOB-ot lejátszani. Fordítsd le és installáld a libcss 0.0.1-et (és ne újabbat). Ha az MPlayer nem találja, használd a `-csslib /útvonal/libcss.so` opciót.

Az opciók teljes listájához lásd a manpage-t.

4.3. VCD lejátszás

Szabványos Video CD-k lejátszása a következőképpen lehetséges:

mplayer -vcd sáv száma [-cdrom-device eszköz]
Néhány példa:
mplayer -vcd 1
mplayer -fs -vcd 2 -cdrom-device /dev/hdc

Megjegyzések:
- NE próbálj mountolni VCD-ket, és közvetlen lejátszani DAT fájlokat! Ez windows alatt működik, de Linux alatt nem.
- A VCD lemezeken általában 2 sáv van: egy adatsáv (windowsos lejátszót, karaoke adatot tartalmaz, stb) és egy mode-2 sáv (a film), így először `-vcd 2`-t írj be!
- Az alapértelmezett VCD eszköz a /dev/cdrom. Ha a tied ettől eltér, szimbolikus linket kell létrehozni, vagy megadni az eszközt a parancssorban!