1. Beolvasásért felelős rész, támogatott egységek:
  - normál file, tekerés támogatott
  - standard bemenet (STDIN), csak előretekerés
  - hálózatról olvasás (jelenleg csak egyszerű wget-szerű HTTP, nincs MMS
    támogatás)
  - VCD (Video CD) sávról, közvetlen CDROM hozzáféréssel (nem kell mountolni)
  - DVD-k melyek .IFO felépítésűek, közvetlen DVD hozzáféréssel (nem kell
    mountolni)

2. Demuxer(szétválasztó)/feldolgozó rész, támogatott file/média formátumok:

  - MPEG fileok (ES, PES, PS. Jelenleg nincs TS támogatás)
    Megj.: az MPEG demuxer figyelmeztetés nélkül eldobja a nem-MPEG részeket,
    és ezt addig teszi, amíg igazi MPEG stream-et nem talál. Ez annyit tesz,
    hogy közvetlenül lejátszhatóak a VCD image-k (például a CDRwin .BIN
    file-jai), a benne lévő MPEG file-ok előzetes kiemelése nélkül (amit a
    vcdgear-ral vagy hasonlóval lehet megtenni). Mindenfajta PES variánst
    elfogad, a VDR-rel készülteket is.  Megj: VOB (video object) egy egyszerű
    MPEG stream, de tartalmaz 01BD csomagokat, amik tartalmazhatnak feliratokat
    vagy nem-MPEG audio-t.  Általában DVD lemezeken található.

    Fejlécek: az MPEG fileoknak nincs globális fejlécük. Az összes képfolyamat
    (nevezik GOP-nak is (Group Of Pictures = képek csoportja)) tartalmaz egy
    fejlécet ami jellemzi az adott blokkot. Egy normál MPEG1/2-ben 12-15 frame
    van egy csoportban (24/30 fps). Ez annyit jelent hogy szabadon tekerhetsz
    az MPEG fileokban, vagy akár apró darabokra is vághatod normál
    filekezelőkkel anélkül, hogy ártanál neki.

    Codec-ek: a video mindig MPEG video (MPEG, MPEG2 vagy MPEG4).  Az audio
    általában MPEG audio (bármelyik layer megengedett, de a legtöbb file-ban
    2-es layer (MP2) van). 01BD csomagok tartalmazhatnak AC3, DTS vagy LPCM-et
    is.

    FPS: az MPEG2 engedélyezi változó bitráta használatát, késleltetett
    képkockák formájában. Ez általában 24fps-es fileok 29.97/30 fps-ű (NTSC)
    visszajátszásánál használatos (ezt nevezik Telecine vagy 3:2 pulldown
    effektusnak).  Ez azt jelenti hogy bár 30 képkockát látsz egy másodperc
    alatt, de közülük csak 24 a különböző, ezért néhányat többször látsz, hogy
    kilegyen a 30 fps. Ha a MEncoder-rel kódolsz hasonló fileokat, az -ofps 24
    vagy -ofps 23.98 opciók használata ajánlott.

  - AVI fileok.
    A RIFF AVI fileoknak két tipusa ismeretes:
    1. interleaved: az audio és video részek össze vannak fűzve (azaz
       egy video csomag, egy audio csomag, egy video, stb...). Ez
       a leggyorsabb módszer, és elég 1 olvasó részt indítani. Ajánlott,
       és széleskörben használt.
    2. non-interleaved: itt szimplán vannak összefűzve, azaz egy nagy video
       blokk, és utána az audio blokk. 2 olvasó processzt kell indítani, vagy
       egyet, de akkor rengeteget fog tekerészni. Ez rettenetesen rossz például
       hálózaton vagy CDROM-on.
    3. rosszul interleave-lt fileok: MPlayer induláskor detektálja az
       interleave jelenlétét vagy hiányát, és ez alapján dönti el hogy
       bekapcsolja-e a -ni opciót. Sajnos néhány program rossz interleave-t
       hoz létre, ezért az ilyen fileokat non-interleaved módban kell
       lejátszani, különben bizonyos az A/V szinkron elvesztése, vagy
       a buffer túlcsordulása.

    Az MPlayer kétféle időzítést támogat AVI file-ok lejátszásához:
    - bps-alapú: ez az adott audio/video stream bitráta/mintavételezési ráta
      értékén alapul. A legtöbb lejátszó ezt a módszert használja, ideértve
      az avifile-t, valamint a wmp-t. A rossz fejléccel rendelkező, valamint
      a VBR audio-t tartalmazó, de VBR-t nem támogató enkóderrel készült
      file-ok ilyen módszerrel történő lejátszása az A/V szinkron elvesztését
      eredményezi (többnyire tekerésnél).
    - interleave-n alapuló: megj: ez nem használható a -ni opcióval.
      Ez a módszer nem használja a fejléc bitráta értékét, ehelyett az audio
      és video csomagok relatív pozíciója alapján számol. A legtöbb
      rosszul (vagy VBR audioval) enkódolt file lejátszható így.

    Fejlécek: az AVI file-ok elején kötelező lennie egy fejlécnek ami leírja a
    video paramétereit (felbontás, fps), és a codec-eket.  Opcionálisan van a
    file végén egy INDEX blokk. A legtöbb file tartalmazza, mivel ez szükséges
    a tekeréshez.  Általában ez újraépíthető a file tartalma alapján, az
    MPlayer készséggel megteszi ezt, az -idx opcióval. Rosszul létrehozott
    index blokkok rekreációja a -forceidx opcióval lehetséges. Mivel az AVI
    file-oknak szükségük van index-re a véletlenszerű hozzáféréshez, az index
    nélküli file-ok általában lejátszhatatlanok. Természetesen az AVI file-ok
    szétvágása illetve összefűzése speciális programokat igényel.

    Codec-ek: bármilyen audio vagy video codec megengedett, de a VBR (változó
    bitrátás) audio a legtöbb lejátszó által nem támogatott. Bár a fileformátum
    lehetővé teszi a használatát, de a legtöbb lejátszó CBR audiot vár, ezért
    belepusztul a VBR-be (a Microsoft AVI specifikációi csak CBR audiot írnak
    le). Megjegyzem hogy a legtöbb AVI enkóder rossz fileokat generál VBR audio
    használatakor. Két kivételt ismerek: NaNDub és MEncoder.

    FPS: csak konstans képráta engedélyezett, de képkockák kihagyása
    lehetséges.

  - ASF file-ok:
    ASF (Active Streaming Format) a Microsoft-tól származik. Az ASF-nek
    két változatát hozták létre, v1.0 és v2.0 . A v1.0-át a média programjaik
    (wmp és wme) használják, a v2.0-át pedig nyilvánosságra is hozták,
    és levédették :). Természetesen különböznek, semmi kompatibilitás
    nincs (megint egy jogi játék).
    MPlayer csak a v1.0 fileokat támogatja, mivel eddig senki se látott
    v2.0-át :)
    Megjegyzés: az ASF file-ok manapság .WMA vagy .WMV kiterjesztéssel
    vannak ellátva.

    Fejlécek: a fejlécek (a kodekek paraméterei) elméletileg bárhol lehetnek,
    de eddig csak olyan file-okat láttam ahol a fejléc a file elején volt.
    Az ASF fix csomagméretet használ, így INDEX blokk nélkül is lehet benne
    tekerni, valamint hibás file-ok is lejátszhatók.

    Codec-ek: a video többnyire a microsoft MPEG4 variánsainak egyike:
            MP42, MP43 (aka DivX), WMV1 vagy WMV2. De bármilyen codec
            engedélyezett.
            Az audio általában wma vagy voxware, néha mp3, de itt is
            engedélyezett bármilyen codec.

    FPS: nincs fix fps, ehelyett minden video képkockának egy pontos
    timestamp értéke van. Van olyan fileom is amiben egy frame 3 másodpercig
    látszik.

  - QuickTime / MOV file-ok:
    Ezek a Mac felhasználóktól származnak, általában .mov vagy .qt
    kiterjesztéssel, de mivel az MPEG Group a quicktime-t választotta
    ajánlott formátumnak az MPEG4-hez, .mpg vagy .mp4 kiterjesztésű
    de quicktime formátumú fileok is forgalomban vannak.

    Első pillantásra az ASF és AVI keveréke.
    INDEX blokkra van szüksége a véletlenszerű hozzáféréshez, tekeréshez,
    és lejátszáshoz is, mint az AVI-nak, de timestamp-okat használ
    konstans képráta helyett, valamint rugalmasabb a stream része
    (ideértendő a hálózat is) mint az ASF-nek.

    Fejlécek: tehetők a file elejére, vagy a végére. A file-jaim felének
    az elején van, másoknak a végén. A hibás file-ok csak akkor játszhatók le,
    ha a fejléc a file elején van!

    Codec-ek: bármilyen codec engedélyezett, mint CBR mind VBR.
    Megj.: a legtöbb új mov file Sorenson video-t és QDesign Music audiot
    használ, melyek védett, zárt, titkos, (TM) formátumok, és csak az Apple
    quicktime lejátszó tudja őket lejátszani (és csak win/mac-on).

  - VIVO file-ok:
    Vicces jószágok. Emberileg olvasható ascii fejléc van az elejükön, ezt
    követik az összefűzött (interleaved) audio és video csomagok.
    Nincs index blokk bennük, se fix csomagméret vagy sync byte, és
    legtöbbjükben keyframe sincs, szoval tekerést el lehet felejteni!
    A video szabványos h.263 (a vivo/2.0 file-okban egy módosított, nem
    szabványos h.263 van), az audio vagy szabványos g.723 vagy Vivo Siren
    codec.

    Megjegyzendő hogy mivel a microsoft licenszelte és beépítette a netshow
    v2.0-ba a vivo-t, így rendelkezésre állnak Vfw/ACM codec-ek a vivo
    videohoz és audiohoz.
