2.4. Enkódolás a MEncoderrel

2.4.1. Bevezető

A MEncoder (MPlayer's Movie Encoder) egy egyszerű film enkóder, az MPlayer által lejátszható formátumok (AVI/ASF/OGG/DVD/VCD/VOB/MPG/MOV/VIV/FLI/RM/NUV/NET) más - MPlayerrel lejátszható - formátumokba kódolására. Sokféle codec-kel tud enkódolni, például DivX4-gyel (1 vagy 2 menetes), a libavcodec-et alkotó codec-ekkel, audiot tekintve pedig PCM/MP3/VBR MP3 a választék. Rendelkezik továbbá stream másoló, és video átméretező képességgel.

2.4.2. Fordítás

- olvasd el az MPlayer fordítási útmutatóját.
- OPCIONÁLIS (CSAK LINUX) - töltsd le a legújabb DivX4linux könyvtárat például innen, és installáld HELYESEN. Ez szükséges a DivX4 (1/2 menetes) enkódoláshoz.
- OPCIONÁLIS - töltsd le és installáld az XViD-et. Nem túl hasznos, a libavcodec mpeg4 codec-e sokkal gyorsabban és jobb minőségben kódol.
- OPCIONÁLIS - ha a libavcodec codec-ekkel is akarsz enkódolni, installáld a libavcodec-et, ahogyan az a libavcodec fejezetben le van írva.
- OPCIONÁLIS - töltsd és fordítsd le a libmp3lame-t (a lame 3.89bétából vagy CVS-ből).
  A lame 3.90 előtti verzióit NE GCC 2.96-TAL FORDÍTSD! Nem fognak helyesen működni!
  Ez szükségeltetik a CBR/VBR MP3 audio enkódoláshoz. Egy egyszerű `lame` bináris nem elég. Mégvalami: minél kevesebb optimalizációt használsz a lame fordításánál, annál jobb lesz a minősége. A minőséget a fordítás utáni `make test` paranccsal ellenőrizheted. A kiírt számnak 30-nál kevesebbnek kell lennie. Azért ne ess pánikba ha pl 400 fölötti értéket kapsz, nem valószínű hogy hallod a különbséget. Jaigen, ha a fordítód nem tudja a tesztet lefuttatni.. Nos, töröld már le azt a nyavajás GCC 2.96-ot.
- OPCIONÁLIS - `libjpeg` és `libpng` - lásd az Installálás fejezetet

Kész. Mint minden bizonnyal tudod, más enkódolóknak szükségük van az avifile könyvtárra. A MEncoder-nek egyáltalán nincs.

2.4.3. MEncoder funkciók

- enkódolás az összes file formátumból amit az MPlayer lejátszani képes
- az ffmpeg/libavcodec által támogatott összes codec használata kódolásra is
- enkódolás V4L kompatibilis TV tunerekről
- enkódolása/multiplexelése interleaved AVI-knak, megfelelő index-szel
- opcionálisan külső audio stream használata
- 1, 2 vagy 3 menetes enkódolás
- VBR MP3 audio - FONTOS : a VBR-es mp3-ak nem minden körülmények között lejátszhatóak windows rendszereken! Viszont a MEncoderrel által létrehozott CBR AVI-k teljesen lejátszhatatlanok Win32 lejátszókkal :)
- PCM audio
- stream másolás
- bemeneti file A/V szinkronizálása (PTS-alapú, az -mc 0 opcióval kikapcsolható)
- FPS javítás az `-ofps` opcióval (hasznos ha 29.97fps-es VOB-ot kódolsz 24fps-es AVI-ba)
- a video filter réteg használata (crop, expand, flip, postprocess, rotate, scale, RGB/YUV konverzió)
- a kimeneti file-ba bele tudja kódolni mind a DVD/VOBsub, mind a szöveges feliratokat
- DVD feliratok külső VOBsub file-ba történő rippelése

Tervezett funkciók :

- még szélesebb skálája a be/kimeneti formátumoknak, codec-eknek (VOB file-ok DivX4/Indeo5/VIVO videoval... :)
- audio enkódolása v4l-ről (BSD-n már kész?)

2.4.3.1. 2, 3 menetes DivX4 enkódolása

2 menetes enkódolás : az elnevezés onnan jön, hogy ezzel a módszerrel a file kétszer lesz enkódolva. Az első menet néhány pár Mb-os ideiglenes (*.log) file-t hoz létre, amiket egyelőre nem szabad törölni (az AVI törölhető, ugyanolyan mintha -pass opciók nélkül keletkezett volna). A második menetben keletkezik a tényleges 2 menetes DivX, az ideiglenes file-ok adataiből. A keletkező file az egy menetesekhez képest sokkal jobb minőséggel és kisebb mérettel bír. Ha most hallassz erről először, jobb ha keresel a neten egy útmutatót.

A következő példa egy DVD 2 menetes DivX4 AVI-ba történő enkódolását mutatja be. Csak két parancs szükséges :
`rm frameno.avi` - töröld ezt a file-t, ami egy esetleges előző 3 menetes enkódolásból származhat
`mencoder -dvd 2 -divx4opts br=1100 -o movie.avi -pass 1
mencoder -dvd 2 -divx4opts br=1100 -o movie.avi -pass 2`

3 menetes enkódolás : ez egyfajta bővített kétmenetes enkódolás. A különbség abban áll hogy itt az audio enkódolása külön menetben történik, ezáltal lehetővé válik annak megbecslése hogy az adott filmet milyen bitrátával kell tömöríteni hogy ráférjen egy 650, 700 vagy 800Mb-os CD-re, és ezt a MEncoder ki is számolja. Továbbá, ilyenkor az audio csak egyszer kerül enkódolásra, ellentétben a 2 menetes móddal. A használata a következő :

`rm frameno.avi` | egy esetleges előző 3 menetes enkódolásból származó file törlése, mely konfliktolhat a most következővel
`mencoder <file/DVD> -ovc frameno -o frameno.avi` | Első menet : egy csak audiot tartalmazó AVI file jön létre, ami a kért formátumban tartalmazza az audio streamet. Ha akarod használhatod a `-lameopts` opciót. Ha ez egy hosszabb film, e menet végén a MEncoder kiírja hogy mekkora bitrate-tel tömöríts a következő menetekben hogy a film ráférjen egy 650, 700 vagy 800Mb-os CD-re.
`mencoder <file/DVD> -oac copy -pass 1 -divx4opts br=<bitrate>` | Második menet : alias a DivX4 video enkódolás első menete. Opcionálisan megadhatod azt a bitrate-et amit a MEncoder az előző menet végén kiírt, lásd feljebb.
`mencoder <file/DVD> -oac copy -pass 2 -divx4opts br=<bitrate>` | Harmadik menet : alias a DivX4 video enkódolás második menete. Opcionálisan megadhatod azt a bitrate-et amit a MEncoder az előző menet végén kiírt, lásd feljebb. Ebben a menetben a `frameno.avi`-ban levő audio belekerül a célfileba.. és kész is az egész!

Példa a 3 menetes enkódolásra :

`rm frameno.avi` - esetlegesen egy előző enkódolásbol származó file törlése (bezavar a most következőnek)
`mencoder -dvd 2 -ovc frameno -o frameno.avi
`mencoder -dvd 2 -divx4opts br=1100 -oac copy -o movie.avi -pass 1
mencoder -dvd 2 -divx4opts br=1100 -oac copy -o movie.avi -pass 2``

2, vagy 3 menetes enkódolás a libavcodec 2 menetes kódjával: Használata esetén elképzelhető, hogy az átlagos bitráta jobban fog közelíteni a megadotthoz, mint a DivX4-es módszer esetén.

- 2 menetes enkódolás:
  `rm -f lavc_stats.txt
  mencoder -dvd 2 -ovc lavc -lavcopts vcodec=mpeg4:vpass=1 (audio-opciók) -o movie.avi
  mencoder -dvd 2 -ovc lavc -lavcopts vcodec=mpeg4:vpass=2 (audio-opciók) -o movie.avi`
- 3 menetes enkódolás:
  `rm -f frameno.avi lavc_stats.txt
  mencoder -dvd 2 -ovc frameno (audio-opciók) -o frameno.avi
  mencoder -dvd 2 -ovc lavc -lavcopts vcodec=mpeg4:vpass=1 -oac copy -o movie.avi
  mencoder -dvd 2 -ovc lavc -lavcopts vcodec=mpeg4:vpass=2 -oac copy -o movie.avi`

2.4.3.2. Átméretezés

Gyakran előjön a filmek átméretezésének igénye. Ennek oka sokféle lehet, például a fileméret csökkentése, vagy SVCD-ből DivX-be kódolás. A rippelt DVD-ket legtöbbször átméretezik (például egy 4:3-as DVD-t 640x480-ra), különösen akkor ha a cél az 1 CD-s méret és ezzel együtt a jó minőség is. Az SVCD-k képmérete 480x480, és a lejátszóprogramok az ezen fileok fejlécében található aspektusinformáció alapján számítják ki a megjelenítendő kép méretét (pl.: 480x480 + 4:3 = 640x480). Ezért AVI (DivX) file-okba történő kódolásnál figyelembe kell venni azt is, hogy az AVI file-ok ezen információ eltárolására nem képesek. Így az egyetlen megoldás az átméretezés.

Az átméretezést a 'scale' nevű video filter végzi: `-vop scale=X:Y`. A minőségét pedig az `-sws` opcióval lehet megadni (lásd a manpage-t). Alapértelmezett a 0 : gyors bilinear.

Használata :
`mencoder sample-svcd.mpg -divx4opts br=1300 -vop scale=640:480 -sws 2 -o output.avi`

2.4.3.3. Stream másolása

A MEncoder kétféleképpen tudja a bemeneti stream-eket kezelni : enkódolja vagy csak átmásolja őket. Ez a rész a másolásról szól.

- Video stream-ek (`-ovc copy` opció): érdekes dolgokat lehet vele csinálni :)
  Mint például FLI vagy VIVO vagy MPEG1 video másolása AVI file-ba! Persze az ilyen videokat csak az MPlayer tudja lejátszani :) És ezeknek a haszna gyakorlatilag nulla. A racionális felhasználása ennek például amikor csak az audio stream-et kell enkódolni (pl tömörítetlen PCM-et MP3-ba).
- Audio stream-ek (`-oac copy` opció): egyértelmű. Lehetséges az audio streamet egy külső fileból (MP3, AC3, Vorbis) is venni, ehhez az `-audiofile <filenév>` opciót kell használni.

2.4.3.4. Hibás index-szel rendelkező AVI-k rendbehozása

A legkönnyebb dolog a világon. Egyszerűen átmásoljuk a video és audio streameket, és közben a MEncoder létrehozza a megfelelő indexet is. Ez persze nem tudja kijavítani az esetleges hibákat a video és/vagy audio stream-ekben, viszont a hibásan interleave-elt fileokat igen.

A parancs: `mencoder -idx input.avi -ovc copy -oac copy -o output.avi`

2.4.3.5. Enkódolás a libavcodec codec-ekkel

A libavcodec-kel egyszerűen lehet kódolni jónéhány érdekes video és audio formátumba (jelenleg az audio codec-ek nem támogatottak). A következő codec-ekkel lehet enkódolni :

- mjpeg - Motion JPEG
- h263 - H263
- h263p - H263 Plus
- mpeg4 - DivX4
- msmpeg4 - a régi DivX
- msmpeg4v2 - Micro$oft MPEG4 v2 (a DivX alias MP43 elődje)
- rv10 - egy régi RealVideo codec
- mpeg1video - MPEG1 video :)

Az első oszlopban felsorolt codec-eket kell átadni a `vcodec` opciónak, pl : `-lavcopts vcodec=msmpeg4`

Egy példa, MJPEG tömörítéssel:
`mencoder -dvd 2 -o title2.avi -ovc lavc -lavcopts vcodec=mjpeg`

2.4.3.6. Enkódolás több bemeneti file-ból (JPEG, PNG)

A MEncoder képes több JPEG vagy PNG file-ból filmet létrehozni. Egyszerű framecopy használatával pedig MJPEG (Motion JPEG) vagy MPNG (Motion PNG) filmek hozhatók létre.

A folyamat magyarázata

Először a MEncoder dekódolja a bemeneti fileokat a `libjpeg` segítségével (PNG-k dekódolását a libpngvel végzi).

A MEncoder ezután a kiválasztott kimeneti codecnek adja a dekódolt képet (pl DivX4, Xvid, ffmpeg msmpeg4, stb). Vigyázat: a PNG dekóder jelenleg csak RGB formátumú képek kiadására képes, így nem használható olyan codecekkel amelyek YUV formátumot várnak. Ilyen például a DivX4, vagy az ffmpeg-beli msmpeg4.

Példák

Az `-mf` opció magyarázata a lenti összefoglaló Opciók fejezetben, illetve a manpage-ben található.

DivX4 film létrehozása az aktuális könyvtárban található összes JPEG fileból :
`mencoder \*.jpg -mf on:w=800:h=600:fps=25 -ovc divx4 -o kimenet.avi`

DivX4 film létrehozása néhány JPEG fileból :
`mencoder frame001.jpg,frame002.jpg -mf on:w=800:h=600:fps=25 -ovc divx4 -o kimenet.avi`

MJPEG (Motion JPEG) film létrehozása az aktuális könyvtárban található összes JPEG fileból :
`mencoder \*.jpg -mf on:w=800:h=600:fps=25 -ovc copy -o kimenet.avi`

Tömörítetlen film létrehozása az aktuális könyvtárban található összes PNG fileból :
`mencoder \*.png -mf on:w=800:h=600:fps=25:type=png -ovc raw -o kimenet.avi`

MPNG (Motion PNG) film létrehozása az aktuális könyvtárban található összes PNG fileból :
`mencoder \*.png -mf on:w=800:h=600:fps=25:type=png -ovc copy -o kimenet.avi`

2.4.3.7 DVD feliratok VOBsub formátumúvá alakítása

A MEncoder képes DVD-ről kivonni a feliratot, és átalakítani Vobsub formátumú felirattá. Ezek egy `.idx` és egy `.sub` kiterjesztésű file-ból állnak, gyakran egyetlen `.rar` archívba tömörítve. Az MPlayer képes az ilyen feliratok megjelenítésére a `-vobsub` és `-vobsubid` opciókkal.

Az alap filenevet (tehát kiterjesztés nélkül) a `-vobsubout` opcióval adhatod meg. Az index számot amin el lesz tárolva a felirat, pedig a `-vobsuboutindex` opcióval.

Ha a bemeneti file nem DVD, használd az `-ifo` opciót, amivel megadhatod hogy melyik file legyen `.idx`-é alakítva.

Ha a bemeneti file nem DVD, de nincs meg hozzá az `.ifo` file, használd a `-vobsubid` opciót a használandó nyelv azonosítójának kiválasztásához.

Minden egyes futás hozzáfűzi a kimenetet az esetlegesen már létező kimeneti file-hoz, így ajánlott körülnézni indítás előtt.

Példák

Két felirat másolása DVD-ről, 3 menetes enkódolás közben
`rm subtitles.idx subtitles.sub`
`mencoder -dvd 1 -vobsubout subtitles -vobsuboutindex 0 -sid 2 -o frameno.avi -ovc frameno`
`mencoder -dvd 1 -oac copy -ovc divx4 -pass 1`
`mencoder -dvd 1 -oac copy -ovc divx4 -pass 2 -vobsubout subtitles -vobsuboutindex 1 -sid 5`

Francia nyelvű felirat másolása MPEG-ből
`rm subtitles.idx subtitles.sub`
`mencoder movie.mpg -ifo movie.ifo -vobsubout subtitles -vobsuboutindex 0 -vobsuboutid fr -sid 1`

2.4.4 Opciók

A rendelkezésre álló összes opció listája példákkal együtt a manpage-ben található.